钦定古今图书集成/明伦汇编/闺媛典/第260卷 > 邵起元继室吴氏
## 钦定古今图书集成/明伦汇编/闺媛典/第260卷 > 邵起元继室吴氏

按《富阳县志》：“吴氏，邵起元继室，钱塘巨族女也。生而
静慧，喜读书，通《孝经》《列女传》大义。谓人道莫重于彝
伦，作《五伦解》，又作《广五伦说》归起元。夫妇倡和，以诗
《书》为琴瑟，雍雍如也。起元攻苦过劳而死。吴年二十
八，悲恸欲绝，茹苦含辛，教养三子，长光尹，次嘉，俱成
进士。居恒自守清约，岁祲，减糜粥，食饥者。年八十六”
卒。晚失明，不废吟咏，尝著《冰玉堂》前后二集，命女孙
录出，以示子孙。